KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. január 28-i ülésére)


TÁRGY: 	ÉPÜLETFELTÜNTETÉS ÉS FÖLDHASZNÁLATI JOG ALAPÍTÁSA A KISKŐRÖS 2035/34 HRSZ-Ú INGATLAN TERÜLETÉN


Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 14. pontja alapján - a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is –, a napi termelői piac biztosítása helyben biztosítandó kötelező önkormányzati feladatellátás.

Az Önkormányzat egy modern, a háztartás minden szegmensét egy helyen kiszolgáló napi termelői piac megépítését valósította meg kettő ütemben, pályázati forrásból. Az első ütemben az Önkormányzat 100%-os tulajdonában lévő Kőröskom Nonprofit Kft.-vel konzorciumban, a második ütemet pedig kizárólag a Kőröskom Nonprofit Kft. pályázata útján.

Az első ütemben megújult a piaccsarnok épülete és egy hulladéktároló épület épült az Önkormányzat és a Kőröskom Nonprofit Kft. osztatlan közös tulajdonában lévő 2035/34 hrsz-ú földterületen.
Az Önkormányzat, a földhasználati jogot a 2035/34 hrsz-ú földterületen álló „A” és „B” épület vonatkozásában a Képviselő-testület 94/2023. számú határozatával és annak mellékletét képező Megállapodással rendezte.
A napi termelői piac terveinek megfelelően a második ütemben épült meg a 2035/34 hrsz-ú földterületen a fedett-nyitott piac csarnoképülete, teljes mértékben a Kőröskom Nonprofit Kft. beruházásában és a Képviselő-testület határozat-tervezet mellékletét tartalmazó ingyenes földhasználati jogot alapító megállapodásával a Kőröskom Nonprofit Kft. 1/1 arányú tulajdonaként kerül rendezésre az ingatlan-nyilvántartásban „C” épületként. Az ingyenes földhasználati jog a közfeladat ellátásának időtartamára szól.
A fedett-nyitott piac csarnoképületére a Bács-Kiskun Vármegyei Kormányhivatal Építésügyi és Örökségvédelmi Főosztálya BK/ETDR/1746-32/2025. számon a használatbavételt engedélyezte.

Tekintettel arra, hogy a 2035/34 hrsz-ú ingatlan az Önkormányzat és a Kőröskom Kft. közös tulajdona, a rajta épült épület ingatlan-nyilvántartásban történő feltüntetéséről a tulajdonosoknak okiratba foglalt megállapodása szükséges.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2026. január 20.

	Domonyi László
	polgármester







HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzatának 6768/9524-ed tulajdoni hányadát képező 2035/34. hrsz-ú ingatlan területén a Kőröskom Nonprofit Kft. kizárólagos tulajdonjogával, az Azimut Földmérő Kft. 151/2025. munkaszámú és a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) által 553/503/2025. számon záradékolt változási vázrajzán 2035/34/C hrsz-on feltüntetett 934 m2 alapterületű fedett-nyitott piac csarnoképület megnevezéssel épület feltüntetésre kerüljön az ingatlan-nyilvántartásban.
2. egyetért azzal, hogy a 2035/34/C hrsz-on nyilvántartott 934 m2 térmértékű épület alatti földterületre, valamint az épület megközelítésére és körbejárhatóságára Kiskőrös Város Önkormányzata és a Kőröskom Nonprofit Kft., Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 14. pontjára - a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is –, mint közfeladat ellátására figyelemmel ingyenes földhasználati jogot alapítson.
3. egyetért azzal, hogy a 2035/34/C hrsz-ú épület és annak megközelíthetősége érdekében a 2035/34 hrsz-ú ingatlanon az ingyenes földhasználati jog az épület mindenkori birtokosát a 2. pontban nevesített önkormányzati kötelező feladatellátás időtartamára illeti meg.
4. felhatalmazza a polgármestert a határozat-tervezet mellékletét képező megállapodás aláírására, valamint az ingatlan-nyilvántartásban történő feltüntetéssel, földhasználati jog alapításával kapcsolatos eljárások lefolytatására, a kapcsolódó jognyilatkozatok megtételére, aláírására.

Felelős:	polgármester
Határidő:	azonnal

